钦定古今图书集成/历象汇编/岁功典/第020卷 > 八声甘州〈历下立春〉 晁补之
## 钦定古今图书集成/历象汇编/岁功典/第020卷 > 八声甘州〈历下立春〉 晁补之

谓东风、定是海东来，海上最春先。乍微阳破腊，梅心
已省，柳意都还。雪后南山耸翠，平野欲生烟。记得相
逢日，如上林边。　莫叹春光易老，筭今年春老，还有
明年。叹人生难得，常好是朱颜。有随轩、金钗十二，为
醉娇、一曲踏珠筵。功名事，算何如此，花下尊前。